text: দর্শনায় মোটরসাইকেল-সিএনজি দুর্ঘটনায় আহত-২ | Daily
  দর্শনায় মোটরসাইকেল-সিএনজি দুর্ঘটনায় আহত-২
  দর্শনা হঠাৎপাড়ায় মোটরসাইকেল-সিএনজি দুর্ঘটনায় দুইজন আহত হয়েছে। গতকাল শনিবার রাত সাড়ে ৯টার দিকে এ ঘটনা ঘটে। এ সময় স্থানীয়রা তাদেরেকে উদ্ধার করে চুয়াডাঙ্গা সদর হাসপাতালে নিয়ে আসে। আহতরা হলো- চুয়াডাঙ্গা সদর উপজেলার সাদেক আলী মল্লিকপাড়ার মৃত আব্দুর রশিদ শেখের ছেলে শহিদুল শেখ (৫০) ও তার ছেলে রাব্বি শেখ (২২)। জানা যায়, শনিবার ব্যবসায়ীক কাজে জীবননগর থেকে মোটরসাইকেলযোগে চুয়াডাঙ্গা ফেরার পথে দর্শনা হঠাৎপাড়া নামক স্থানে একটি সিএনজি হঠাৎ করেই বাক নিলে সিএনজির সাথে ধাক্কা লেগে ছিটকে পড়ে শহিদুল শেখ ও রাব্বি শেখ। এতে দু'জনেই জখম হয়। তাদেরকে উদ্ধার করে চুয়াডাঙ্গা সদর হাসপাতালে আনলে জরুরী বিভাগের কর্তব্যরত চিকিৎসক ডা. মশিউর রহমান শহিদুল শেখের আঘাত গুরুত্বর হওয়ায় তাকে হাসপাতালের সাজার্রি ওয়ার্ডে ভর্তি রাখে ও রাব্বি শেখকে প্রাথমিক চিকিৎসা দিয়ে ছেড়ে দেয়।